CELEX: 62010TA0006
Language: el
Date: 2012-05-22 00:00:00
Title: Υπόθεση T-6/10: Απόφαση του Γενικού Δικαστηρίου της 22ας Μαΐου 2012 — Sviluppo Globale κατά Επιτροπής [Δημόσιες συμβάσεις παροχής υπηρεσιών — Διαδικασία προσκλήσεως για την υποβολή προσφορών — Στήριξη των τελωνειακών και φορολογικών υπηρεσιών του Κοσσυφοπεδίου — Απόρριψη της προσφοράς ενός διαγωνιζομένου — Πράξη μη υπoκείμενη σε πρoσφυγή — Πράξη επιβεβαιωτική — Απαράδεκτο — Πρόσβαση στα έγγραφα — Κανονισμός (ΕΚ) 1049/2001 — Έγγραφα που έχουν σχέση με τη διαδικασία προσκλήσεως για την υποβολή προσφορών — Μερική άρνηση της προσβάσεως — Εξαίρεση απτόμενη της προστασίας των εμπορικών συμφερόντων τρίτου — Ανεπαρκής αιτιολογία]

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/18
            
         Απόφαση του Γενικού Δικαστηρίου της 22ας Μαΐου 2012 — Sviluppo Globale κατά Επιτροπής
   (Υπόθεση T-6/10) (1)
   
   (Δημόσιες συμβάσεις παροχής υπηρεσιών - Διαδικασία προσκλήσεως για την υποβολή προσφορών - Στήριξη των τελωνειακών και φορολογικών υπηρεσιών του Κοσσυφοπεδίου - Απόρριψη της προσφοράς ενός διαγωνιζομένου - Πράξη μη υπoκείμενη σε πρoσφυγή - Πράξη επιβεβαιωτική - Απαράδεκτο - Πρόσβαση στα έγγραφα - Κανονισμός (ΕΚ) 1049/2001 - Έγγραφα που έχουν σχέση με τη διαδικασία προσκλήσεως για την υποβολή προσφορών - Μερική άρνηση της προσβάσεως - Εξαίρεση απτόμενη της προστασίας των εμπορικών συμφερόντων τρίτου - Ανεπαρκής αιτιολογία)
   2012/C 194/28
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Sviluppo Globale GEIE (Ρώμη, Ιταλία) (εκπρόσωποι: F. Sciaudone, R. Sciaudone και A. Neri, δικηγόροι)
   
      Καθής: Ευρωπαϊκή Επιτροπή (εκπρόσωποι: P. Costa de Oliveira και F. Erlbacher, επικουρούμενοι από τον P. Manzini, δικηγόρο)
   
      Αντικείμενο
   
   Αφενός, αίτημα ακυρώσεως της αποφάσεως της Επιτροπής της 10ης Νοεμβρίου 2009, με την οποία απορρίφθηκε η προσφορά της κοινοπραξίας στην οποία μετέχει η προσφεύγουσα, στο πλαίσιο της διαδικασίας προσκλήσεως για την υποβολή προσφορών EuropAid/127843/D/SER/KOS, σχετικά με την παροχή υπηρεσιών στηρίξεως στις τελωνειακές και φορολογικές υπηρεσίες του Κοσσυφοπεδίου (ΕΕ 2009/S 4003683) και, αφετέρου, αίτημα ακυρώσεως της αποφάσεως της Επιτροπής της 26ης Νοεμβρίου 2009, με την οποία δεν επιτράπηκε στην κοινοπραξία η πρόσβαση σε ορισμένα έγγραφα σχετικά με την εν λόγω διαδικασία προσκλήσεως για την υποβολή προσφορών.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή ως απαράδεκτη στο μέτρο που βάλλει κατά της αποφάσεως της Ευρωπαϊκής Επιτροπής της 10ης Νοεμβρίου 2009, με την οποία απορρίφθηκε η προσφορά της κοινοπραξίας στην οποία μετέχει η προσφεύγουσα, στο πλαίσιο του διαγωνισμού EuropAid/127843/D/SER/KOS σχετικά με την παροχή υπηρεσιών στηρίξεως στις τελωνειακές και φορολογικές υπηρεσίες του Κοσσυφοπεδίου.
            
         
               2)
            
            
               Ακυρώνει την απόφαση της Επιτροπής της 26ης Νοεμβρίου 2009, σχετικά με την πρόσβαση σε ορισμένα έγγραφα που αφορούσαν αυτή τη διαδικασία προσκλήσεως για την υποβολή προσφορών, στο μέτρο που με την απόφαση αυτή δεν επιτράπηκε η πρόσβαση, στο δημοσιοποιηθέν κείμενο της εκθέσεως αξιολογήσεως, στους βαθμούς που απένειμε η επιτροπή αξιολογήσεως όπως αυτοί περιλαμβάνονται στις σελίδες 3 έως 5 της εν λόγω εκθέσεως.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Απορρίπτει το αίτημα της προσφεύγουσας για διεξαγωγή αποδείξεων.
            
         
               5)
            
            
               Η Sviluppo Globale GEIE φέρει τα έξοδά της που αφορούν τη διαδικασία της κύριας δίκης καθώς και τα τρία τέταρτα των εξόδων της Επιτροπής που αφορούν τη διαδικασία αυτή. Η Επιτροπή φέρει το ένα τέταρτο των δικών της εξόδων που αφορούν τη διαδικασία της κύριας δίκης.
            
         
               6)
            
            
               Καταδικάζει τη Sviluppo Globale στο σύνολο των δικαστικών εξόδων που αφορούν τη διαδικασία ασφαλιστικών μέτρων στην υπόθεση T-6/10 R.
            
         
      (1)  ΕΕ C 51 της 27.2.2010.